APSTIPRINĀTS

ar Jelgavas novada Tālmācības vidusskolas direktora

2024. gada 5. septembra rīkojumu Nr. JNTV/2-1.1/24/17

Jelgavas novada Tālmācības vidusskolas direktora vietnieka izglītības jomā amata konkursa nolikums

1. Šis nolikums nosaka Jelgavas novada Tālmācības vidusskolas direktora vietnieka izglītības jomā atklāta amata konkursa (turpmāk – konkurss) izsludināšanas un norises kārtību.
2. Jelgavas novada pašvaldības tīmekļvietnē [www.jelgavasnovads.lv](http://www.jelgavasnovads.lv/), Nodarbinātības valsts aģentūras CV un vakanču portālā tiek publicēts sludinājums par to, ka Jelgavas novada pašvaldība izsludina konkursu uz Jelgavas novada Tālmācības vidusskolas direktora vietnieka izglītības jomā amatu.
3. Pretendentu pieteikšanās un nepieciešamo dokumentu iesniegšanas termiņš – 10 kalendāro dienu laikā kopš sludinājuma publicēšanas Jelgavas novada pašvaldības tīmekļvietnē [www.jelgavasnovads.lv,](http://www.jelgavasnovads.lv/) nosūtot dokumentus uz Jelgavas novada Tālmācības vidusskolas e-pastu jntv@jelgavasnovads.lv.
4. Ar konkursa nolikumu var iepazīties Jelgavas novada pašvaldības tīmekļvietnē [www.jelgavasnovads.lv](http://www.jelgavasnovads.lv/) un Jelgavas novada Tālmācības vidusskolas tīmekļvietnē [www.jntv.lv.](http://www.jntv.lv.)
5. Jelgavas novada Tālmācības vidusskolas direktora vietnieka izglītības jomā galvenie amata pienākumi:
	1. plānot organizēt un nodrošināt kvalitatīvu iestādes mācību procesu vispārējās pamata un vidējās izglītības programmās atbilstoši normatīvo aktu prasībām;
	2. piedalīties izglītības iestādes iekšējo normatīvo aktu izstrādē un savas kompetences ietvaros nodrošināt to ievērošanu un izpildi;
	3. sastādīt izglītības iestādes mācību un audzināšanas plānus vispārējās pamata un vidējās izglītības programmās;
	4. organizēt valsts pārbaudes darbu norisi vispārējās pamata un vidējās izglītības programmās;
	5. pārraudzīt pedagogu darbu mācību satura plānošanā, īstenošanā un izglītojamo snieguma vērtēšanā, darbu e-klases sistēmā;
	6. sagatavot jautājumus izskatīšanai un piedalīties iestādes pedagoģiskās padomes darbā;
	7. veikt pedagogu darba laika uzskaiti;
	8. piedalīties iestādes vadības komandas darbā;
	9. piedalīties izglītības iestādes atbalsta komandas darbā (pēc nepieciešamības);
	10. piedalīties vecāku sapulcēs un sniegt informāciju par izglītības procesu;
	11. sniegt metodisku, konsultatīvu atbalstu un ieteikumus izglītības iestādes pedagogiem.
6. Pretendentiem jāatbilst šādām prasībām:
	1. izglītība atbilstoši normatīvajos aktos noteiktajām prasībām par pedagogiem nepieciešamo izglītību un profesionālo kvalifikāciju;
	2. valsts valodas prasmes augstākajā līmenī atbilstoši Valsts valodas likuma prasībām un vienas Eiropas Savienības oficiālās valodas prasmes profesionālajai darbībai nepieciešamajā apjomā;
	3. vismaz 3 gadu darba pieredze izglītības jomā;

2

* 1. teicamas saskarsmes, komunikācijas prasmes un spēja uzturēt konstruktīvas sadarbības attiecības;
	2. prasme organizēt un patstāvīgi plānot savu darbu, uzņemties atbildību;
	3. spēja būt elastīgam un reaģēt uz izglītības iestādes izglītojamo vajadzībām;
	4. zināšanas un izpratne par izglītības sistēmu;
	5. labas iemaņas darbā ar MS Office standarta programmām;
	6. B kategorijas auto vadītāja apliecība;
	7. par priekšrocību tiks uzskatīta darba pieredze līdzīgā amatā, darba pieredze metodiskajā darbā, darba pieredze vispārējās vidējās izglītības programmās.
1. Pretendenti noteiktajā termiņā nosūta uz e-pastu jntv@jelgavasnovads.lv (ar norādi Jelgavas novada Tālmācības vidusskolas direktora vietnieka izglītības jomā amata konkursam”):
	1. profesionālās darbības aprakstu (CV);
	2. izglītību, kvalifikāciju un papildizglītību apliecinošu dokumentu kopijas;
	3. motivācijas vēstuli.
2. Pretendentu atbilstību nolikumā izvirzītajām prasībām izvērtē ar Jelgavas novada Tālmācības vidusskolas direktora rīkojumu izveidota komisija.
3. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes.
4. Konkurss tiek organizēts divās kārtās:
	1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.1., 6.3. punktā izvirzītajām prasībām, ko apliecina iesniegtie dokumenti;
	2. konkursa otrā kārta sastāv no intervijas:
		1. darba intervijas laikā pretendenti Konkursa komisijai raksturo savu līdzšinējo darba pieredzi, izglītību, kvalifikāciju, motivāciju strādāt amatā, kā arī atbild uz konkursa komisijas locekļu jautājumiem;
		2. lai izvērtētu amata pretendentu atbilstību šī nolikuma 6.2., 6.4.-6.10. punktā izvirzītajām prasībām, konkursa komisijas locekļi darba intervijas laikā uzdod pretendentiem jautājumus, kas attiecas uz paredzētā darba veikšanu un pretendenta piemērotību šim darbam, ievērojot Darba likumā noteiktos ierobežojumus;
		3. konkursa otrajā kārtā intervijā katrs komisijas loceklis individuāli vērtē amata pretendentu un piešķir punktus augošā secībā no 1 līdz 5. Kopējais pretendenta vērtējums tiek iegūts, summējot visu komisijas locekļu individuālo vērtējumu. Pamatojoties uz minēto vērtējumu, nosaka, kurš no amata pretendentiem ir saņēmis augstāko novērtējumu.
5. Ja otrajā kārtā vairāki pretendenti ieguvuši vienādu vērtējumu, Komisija organizē papildu atlases kārtu, nosakot tās kārtību un termiņu.
6. Pēc noslēdzošās kārtas rezultātu apkopošanas komisija izvēlas izvirzītajām prasībām atbilstošāko amata pretendentu.
7. Gadījumā, ja pretendents neiegūst 70% no maksimālo punktu skaita, konkursu izsludina atkārtoti.